ระเบียบองค์การบริหารส่วนตำบลสระยายโสมระเบียบองค์การบริหารส่วนตำบลสระยายโสมว่าด้วยข้อมูลข่าวสารของทางราชการพ.ศ.๒๕๕๐ เพื่อให้การบริการ การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลสระยายโสมเป็นไปด้วยความเรียบร้อยรวดเร็ว และสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับข้อมูลข่าวสารที่อยู่ในความครอบครองหน่วยงานของรัฐอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบข้อ ๔แห่งประกาศคณะกรรรมการข้อมูลข่าวสารของราชการ เรื่องการเรียกเก็บค่าธรรมเนียมการทำสำเนาหรือขอสำเนาที่มีคำรับรองถูกต้องของข้อมูลข่าวสารของราชการลงวันที่ ๗ พฤษภาคม พ.ศ. ๒๕๔๒ องค์การบริหารส่วนตำบลสระยายโสมจึงออกระเบียบว่าด้วยข้อมูลข่าวสารของราชการไว้ ดังต่อไปนี้ข้อ ๑ ระเบียบนี้เรียกว่า ระเบียบองค์การบริหารส่วนตำบลสระยายโสมว่าด้วยข้อมูลข่าวสารของราชการ พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับและคำสั่งอื่นใดขององค์การบริหารส่วนตำบลสระยายโสมในส่วนที่กำหนดไว้แล้วซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ในระเบียบนี้องค์การบริหารส่วนตำบล หมายความว่าองค์การบริหารส่วนตำบลสระยายโสม อำเภออู่ทอง จังหวัดสุพรรณบุรีหน่วยงานในสังกัด หมายความว่าสำนัก กอง หรือหน่วยงานที่มีฐานะเทียบเท่ากองในสังกัดองค์การบริหารส่วนตำบลสระยายโสมข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใดๆ ไม่ว่าการสื่อความหมายนั้นจะทำโดยสภาพของสิ่งนั้นเองหรือโดยผ่านวิธีการใดๆและไม่ว่าจะได้ทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพหรือเสียง การบันทึกภาพหรือเสียงการบันทึกโดยคอมพิวเตอร์ หรือวิธีอื่นใดที่ทำให้สิ่งที่บันทึกไว้ประยุกต์ข้อมูลข่าวสารของราชการ หมายความว่าศูนย์ข้อมูลข่าวสารที่อยู่ในความครอบครองควบคุมหรือดูแล ของศูนย์ข้อมูลข่าวสารและหน่วยงานในสังกัดองค์การบริหารส่วนตำบลสระยายโสมศูนย์ข้อมูลข่าวสาร หมายความว่าศูนย์ข้อมูลข่าวสารขององค์การบริหารส่วนตำบลสระยายโสมตามกฎหมายว่าด้วยข้อมูลข่าวสารของราชการนายกองค์การบริหารส่วนตำบล หมายความว่านายกองค์การบริหารส่วนตำบลสระยายโสมคณะกรรมการ หมายความว่าคณะกรรมการข้อมูลข่าวสารขององค์การบริหารส่วนตำบลสระยายโสมวัน หมายความว่า วันตามปีปฏิทินวันทำการ หมายความว่าวันทำการตามปกติของหน่วยงานรัฐคำขอ หมายความว่าคำขอข้อมูลข่าวสารตามระเบียบนี้ข้อ ๕ ให้นายกองค์การบริหารส่วนตำบลสระยายโสมรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบให้นายกองค์การบริหารส่วนตำบลสระยายโสม มีอำนาจตีความและวินิจฉัยตามที่เห็นสมควรหมวด๑คณะกรรมการข้อมูลข่าวสารขององค์การบริหารส่วนตำบลสระยายโสม ข้อ ๖ ให้คณะกรรมการข้อมูลข่าวสารขององค์การบริหารส่วนตำบลสระยายโสมประกอบด้วย(๑)นายกองค์การบริหารส่วนตำบลสระยายโสม ประธานกรรมการ(๒)รองนายกองค์การบริหารส่วนตำบลสระยายโสม รองประธานกรรมการ(๓) ปลัดองค์การบริหารส่วนตำบลสระยายโสม กรรมการ(๔) หัวหน้าสำนักงานปลัด กรรมการ(๕) หัวหน้าส่วนการคลัง กรรมการ(๖) หัวหน้าส่วนโยธา กรรมการ(๗) หัวหน้าส่วนการศึกษาศาสนาและวัฒนธรรม กรรมการ(๘)หัวหน้าส่วนสาธารณสุขและสิ่งแวดล้อม กรรมการ(๙) บุคลากร กรรมการ/เลขานุการ(๑๐) เจ้าหน้าที่ธุรการ กรรมการ/ผู้ช่วยเลขานุการข้อ ๗ ให้คณะกรรมการมีอำนาจและหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาตและการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา รวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔)ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่องค์การบริหารส่วนตำบลหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรี ว่าด้วยงานสารบรรณ หรือข้อมูลข่าวสารอื่นๆที่เป็นประโยชน์ต่อราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการข้อ ๘ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุม ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดที่ประชุม ให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงเป็นเสียงชี้ขาดข้อ ๙ ให้นำความในข้อ ๘มาใช้บังคับการประชุมคณะกรรมการหรือคณะทำงานที่คณะกรรมการแต่งตั้งโดยอนุโลมข้อ ๑๐ มติของคณะกรรมการให้ถือเป็นยุติเว้นแต่มีความเห็นหลายฝ่ายหรือมีเหตุอันควรก็ให้เสนอนายกองค์การบริหารส่วนตำบลสระยายโสมวินิจฉัยชี้ขาดต่อไปหมวด๒ศูนย์ข้อมูลข่าวสาร ข้อ ๑๑ ให้จัดตั้งศูนย์ข้อมูลข่าวสารขององค์การบริหารส่วนตำบลสระยายโสมขึ้นอยู่ในความรับผิดชอบ ควบคุมหรือดูแลของสำนักปลัดองค์การบริหารส่วนตำบลสระยายโสมเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่ายจ่ายแจกรวมทั้งปฏิบัติหน้าที่ให้เป็นไปตามระเบียบและตามกฎหมายว่าด้วยข้อมูลข่าวสารของราชการหมวด๓การจัดระบบข้อมูลข่าวสาร ข้อ ๑๒ ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการ กฎหมายอื่นและระเบียบของราชการ ดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารอื่น(๔) ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการประกอบว่าเป็นข้อมูลข่าวสารที่จะเปิดเผยได้หรือเป็นข้อมูลข่าวสารขององค์การบริหารส่วนตำบลเพื่อให้ประชาชนตรวจดู ค้นคว้าหรือขอสำเนาให้หน่วยงานในสังกัดจัดให้มีเจ้าหน้าที่ควบคุมดูแล การตรวจสอบ ติดตามและประสานงานในการดำเนินการตามวรรคหนึ่ง และวรรคสามให้เป็นไปด้วยความเรียบร้อยและเป็นปัจจุบันเสมอรวมทั้งรับผิดชอบในการพิจารณาให้บริการข้อมูลข่าวสารอื่นๆที่อยู่ในความครอบครองควบคุมหรือดูแลซึ่งไม่อยู่ในหลักเกณฑ์ที่จะต้องส่งให้ศูนย์ข้อมูลข่าวสารตามวรรคสามข้อ ๑๓ ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดส่งมาให้ตามข้อ๑๒ วรรคสามหมวด๔การขอตรวจดูการขอข้อมูลข่าวสารและการขออนุญาต ข้อ ๑๔ ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาตรวจดูข้อมูลข่าวสารที่ต้องแสดงไว้ทั้งนี้ เพื่อเป็นหลักฐานของราชการข้อ ๑๕ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้อง ให้ยื่นคำขอเป็นหนังสือให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครอง ควบคุมหรือดูแลของศูนย์ข้อมูลข่าวสาร หรืออยู่ในครอบครอง ควบคุมหรือดูแลขององค์การบริหารส่วนตำบลหรือหน่วยงานนอกสังกัดอื่นใดหากเป็นข้อมูลข่าวสารและอยู่ในความครอบครองควบคุมหรือดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นพนักงานส่วนตำบลไม่ต่ำกว่าระดับ ๓ เป็นผู้เสนอขออนุญาต ผู้มีอำนาจลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ ให้รับรองตามจำนวนที่ผู้ยื่นขอให้รับรอง ข้อ ๑๖ ในกรณีขอตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสารอื่นซึ่งอยู่ในความครอบครองควบคุม หรือดูแลของส่วนราชการอื่นให้เจ้าหน้าที่ผู้รับคำขอเสนอเรื่องไปยังส่วนราชการนั้นพร้อมทั้งแนะนำให้ผู้ยื่นคำขอไปประสานกับหน่วยงานนั้นโดยตรงด้วยข้อ ๑๗ กรณีการเปิดเผยข้อมูลข่าวสารตามคำขอนั้นหากกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๘ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ยื่นคำขอทราบพร้อมแจ้งให้ผู้ยื่นคำขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๙ ข้อมูลข่าวสารส่วนบุคคล ตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวข้องกับข้อมูลข่าวสารส่วนบุคคลข้อ ๒๐ ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับ ตามระเบียบว่าด้วยการรักษาความลับของทางราชการ พ.ศ.๒๕๔๔ หรือเป็นเรื่องที่ไม่ต้องเปิดเผย ตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ ๑๙ เห็นว่าเป็นเรื่องที่ไม่ต้องเปิดเผยข้อ ๒๑ ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๒๒ ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่างๆ ตามหลักเกณฑ์ที่องค์การบริหารส่วนตำบลกำหนดหมวด๕ค่าธรรมเนียมและค่าใช้จ่าย ข้อ ๒๓ ค่าธรรมเนียมการทำสำเนาโดยเครื่องถ่ายเอกสารกำหนดอัตรา ดังนี้(๑)ขนาดกระดาษ เอ ๔ หน้าละ ๑.๐๐ บาท(๒)ขนาดกระดาษ เอฟ ๔ หน้าละ ๑.๕๐ บาท(๓)ขนาดกระดาษ บี ๔ หน้าละ ๒.๐๐ บาท(๔)ขนาดกระดาษ เอ ๓ หน้าละ ๓.๐๐ บาท(๕)ขนาดกระดาษพิมพ์เขียว เอ ๒ หน้าละ ๘.๐๐ บาท(๖)ขนาดกระดาษพิมพ์เขียว เอ ๑ หน้าละ ๑๕.๐๐ บาท(๗)ขนาดกระดาษพิมพ์เขียว เอ ๐ หน้าละ ๓๐.๐๐ บาทข้อ ๒๔ ค่าธรรมเนียมการให้คำรับรองถูกต้องของข้อมูลข่าวสารกำหนดอัตราค่ารับรองละ ๕ บาทข้อ ๒๕ ค่าธรรมเนียมการทำสำเนาจากเครื่องคอมพิวเตอร์บนกระดาษขนาดเอ ๔ หน้าละ ๓ บาทข้อ ๒๖ การพิจารณายกเว้นหรือลดอัตราค่าธรรมเนียมและค่าใช้จ่ายเป็นเฉพาะกรณีจะคำนึงถึงการช่วยเหลือผู้มีรายได้น้อยทั้งนี้ให้อยู่ในดุลยพินิจของประธานคณะกรรมการข้อมูลข่าวสารองค์การบริหารส่วนตำบลสระยายโสมหรือผู้ที่ประธานคณะกรรมการข้อมูลข่าวสารขององค์การบริหารส่วนตำบลสระยายโสมมอบหมายข้อ ๒๗ รายได้จากค่าธรรมเนียมและค่าใช้จ่าย ให้ถือเป็นรายได้ขององค์การบริหารส่วนตำบลสระยายโสมหมวด๖กำหนดระยะเวลา ข้อ ๒๘ การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารดำเนินการให้บริการภายในกำหนดระยะเวลา ดังนี้(๑)การให้บริการข้อมูลข่าวสารที่จัดไว้ให้ประชาชนตรวจดู หรือขอสำเนาหรือขอสำเนาที่มีคำรับรองถูกต้องของข้อมูลข่าวสารที่มีจำนวนข้อมูลไม่มากให้ศูนย์ข้อมูลข่าวสารดำเนินการให้แล้วเสร็จภายในวันทำการที่ได้รับคำขอนั้น(๒) การให้บริการข้อมูลข่าวสารอื่นๆที่อยู่ในความครอบครอง ควบคุม หรือดูแลของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้มีคำขอนั้นถ้าไม่อาจดำเนินการให้แล้วเสร็จภายในวันทำการนั้นได้ให้แจ้งกำหนดวันและเวลาตามที่เห็นสมควรเพื่อให้ผู้ยื่นคำขอมารับแต่ต้องไม่เกินสิบห้าวันทำการ นับจากวันที่ได้รับคำขอในกรณีเหตุจำเป็นอาจขออนุมัติจากนายกองค์การบริหารส่วนตำบลสระยายโสมเพื่อขอขยายเวลาออกไปได้ แต่ต้องไม่เกินสามสิบวันทำการนับจากวันที่ได้รับคำขอ(๓) กรณีที่ต้องแจ้งให้มีส่วนได้เสียคัดค้านเมื่อรวมเวลาตั้งแต่วันรับคำขอการแจ้งให้คัดค้านการพิจารณาว่าจะสั่งเปิดเผยหรือไม่เปิดเผยรวมแล้วต้องไม่เกินสามสิบวันทำการ ยกเว้นในกรณีที่มีเหตุจำเป็นให้ขออนุมัตินายกองค์การบริหารส่วนตำบลสระยายโสมขอขยายเวลาออกไปได้แต่ต้องแสดงเหตุผลและรวมแล้วต้องไม่เกินหกสิบวันทำการหมวด๗สถานที่บริการข้อมูลข่าวสาร ข้อ ๒๙ ศูนย์ข้อมูลข่าวสารขององค์การบริหารส่วนตำบลสระยายโสมตั้งอยู่ที่สำนักปลัดองค์การบริหารส่วนตำบลสระยายโสมที่ทำการองค์การบริหารส่วนตำบลสระยายโสม หมู่ที่ ๔ อำเภออู่ทอง จังหวัดสุพรรณบุรีรหัสไปรษณีย์ ๗๒๒๒๐ หมายเลขโทรศัพท์ ๐-๓๕๕๕-๙๒๗๔ หมายเลขโทรสาร ๐-๓๕๕๕-๙๒๗๔ประกาศณ วันที่ ๒๓ กุมภาพันธ์ พ.ศ. ๒๕๕๐ไพศาลว่องไวกลยุทธ์นายกองค์การบริหารส่วนตำบลสระยายโสมโสรศ/ผู้จัดทำ๖มิถุนายน ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๖๔ ง/หน้า ๕๒/๒๘ พฤษภาคม ๒๕๕๐